dh-unibe/image-text_koenigsfelden-charters-post-1500 huggingface dataset:
Wir schùldheisz und rath der statt Bern ✳
thùnd khùnd hiemit ✳ dasz wir ✳ usz crafft unser statt wolhergebrachten freyheitten ✳ zùo einem rechten ✳ bewährten undt freyen manlächen hingelichen habend ✳ leichend aùch
hiemit ✳ dem ehrsam̄en ✳ Hans Brùnneren ✳ bùrgeren der statt Zürich ✳ namlichen ✳ die
tavernen und wirthschafft ✳ am fahr zùo Windisch ✳ In Stöcken genant ✳ unserer ambtheyùng Königsfelden ✳ als sy jetziger zeith im wesen ✳ welche derselb unlengsten von unserem bùrger undt hooffmeister daselbsten ✳ dem wohledlen ✳ vesten ✳ Alexander von Wattenwyl ✳ kheufflich ✳ ✳ an sich gebracht ✳
er aber soliche nùr vierzächen tag ✳ von Johan Friderich Hùeber ✳ in deszen nam̄en selbige hievor
den ✳ 16 ✳ octobris ✳ 1669 ✳ zù lächen empfangen worden ✳ erhandlet undt beseszen hatte ✳ also und ✳
mit diser günstigen zùlaszùng ✳ dasz er alda wirtschafft halten ✳ fùeszgechende ehrbahre leüth ✳ so
spather zeits halber nit gahn Brùgg in die herbrig kom̄en möchtendt ✳ beherberigen undt bespeiszen ✳
✳ deszgleichen aùch den ambtsäszen ✳ wan sy gricht oder hochzeith halten ✳ theilùng oder sprüch machen
wùrden ✳ denselben uff leidenliche zahlùng eszen undt trincken geben möge ✳ darùnder aber soll
er keine reithende gest losieren noch aùfnem̄en ✳ undt sonst anderer gestalten nit wirtten ✳ sonderen dise befreydte tavernen ✳ in gestalt ✳ als oberlütheret ist ✳ inhaben ✳ besitzen ✳ nùtzen undt braùchen ✳
darby wir dan ✳ ihne schützen ✳ schirm̄en undt handthaben wellendt ✳ dan er der empfachen
unsz hinwiderùmb globt undt versprochen hat ✳ soliches alles ✳ undt was ein getreüwer lächenman ✳
undt treger ✳ gegen seinem lächenherren schùldig undt pflichtig ist ✳ zu leisten undt getreüwlich
zùerstatten ✳ ehrbahr ✳ und ungefahrlich ✳ in crafft disz brieffs ✳ so zùo urkhùndt mit unser
statt ✳ secret anhangenden insigel verwardt undt geben, ✳ den sibenden tag mertzen ✳
desz ein thaùszend ✳ sechs ✳ hùndert ✳ sechs undt achtzigsten jahrs ✳ 1686. ✳
1686 III 7 . F. Argaù
Argaù
lächen brieff ✳
Hans Brùnners ✳ umb die ✳
tavernen und wirthschafft ✳
am fahr ✳ Windisch ✳